Nafarroako Parlamentuko Mahaiak, 2018ko martxoaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Haur eta Lehen Hezkuntzako ikastetxeetan autoebaluazio bat egiteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko martxoaren 19an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

Hezkuntza Departamentuak Haur eta Lehen Hezkuntzako ikastetxeetako zuzendariei galdetu al die horien autoebaluazio bat egiteari buruz?

Departamentuak ba al daki autoebaluazio horrek, ikastetxeetako zuzendarien arabera, burokrazia handiagoa dakarrela eta zalantzan jartzen dutela horren eraginkortasuna?

Zein da horri buruz Ikuskaritza Zerbitzuak daukan irizpidea?

Ikastetxeei bestelako informaziorik eman al zaie?

Corellan, 2018ko martxoaren 13an

Foru parlamentaria: Alberto Catalán Higueras